दिक्कत दोनों तरफ गहरी है. दलितों का विकास पहली प्राथमिकता अवश्य होनी चाहिए लेकिन यदि उस विकास की मानसिकता में प्रतिशोध के तत्व घोले जा रहे हैं तो यह भविष्य के लिए ख़तरनाक है. गौर से देखा जाए तो पिछड़े समाज में भी डॉमिनेटिंग जाति जैसे यादव (यादवों में भी डॉमिनेट करने वाले) इसका भरपूर फ़ायदा ही नहीं उठा रहे बल्कि इस उभार का पूरा सेटअप ही चेंज कर रहे हैं. जबकि देखा जाए तो दलितों पर अत्याचार के मामलों में ओबीसी जातियों की भूमिका किसी भी कोण से पीछे नहीं हैं. कहीं-कहीं तो यह इतना काम का साबित हो जाता है कि ‘क्लास’ को भी ‘कास्ट’ में शिफ्ट करना इनके लिए फायदेमंद हो जाता है. इसीलिए कभी दबंग सांसद पप्पू यादव पिछड़ी जाति के हो जाते हैं तो कभी पूंजीपति लाला रामदेव भी पिछड़ी जाति के हो जाते हैं.